U-I-295/06
Natisni
Opravilna št.:
U-I-295/06
Datum odločitve:
14. 2. 2008
ECLI:
ECLI:SI:USRS:2008:U.I.295.06
Akt:
Zakon o dohodnini (Uradni list RS, št. 59/06 – ur. p. b.) (ZDoh), 1. odst. 107. čl.
Izrek:
Pobuda za začetek postopka za oceno ustavnosti prvega odstavka 107. člena Zakona o dohodnini (Uradni list RS, št. 59/06 – ur. p. b.) se zavrže.
Evidenčni stavek:
Pobudnik nima pravovarstvene potrebe za oceno ustavnosti oziroma zakonitosti predpisa, ki je prenehal veljati, če ne izkaže, da bi bilo z morebitno ugoditvijo pobudi mogoče odpraviti posledice neustavnosti oziroma nezakonitosti.
Geslo:
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Silva Kužner in Marko Kužner, Celje
Datum vloge:
29. 5. 2006
Vrsta odločitve:
sklep
Vrsta rešitve:
zavrženje
Dokument:
US27976
Dokument v PDF obliki:
U-I-295-06.pdf
106 KB
Prenesite datoteko
U-I-295/06-17
14. 2. 2008
SKLEP
Ustavno sodišče je v postopku za preizkus pobude Silve Kužner in Marka Kužnerja, Celje, na seji 14. februarja 2008
sklenilo:
Pobuda za začetek postopka za oceno ustavnosti prvega odstavka 107. člena Zakona o dohodnini (Uradni list RS, št. 59/06 – ur. p. b.) se zavrže.
Obrazložitev
1. Pobudnika izpodbijata Zakon o dohodnini (v nadaljevanju – ZDoh-1) v delu, ki določa pogoje za uveljavljanje davčnih olajšav ter obdavčitev prejemkov iz naslova začasnega ali občasnega dela na podlagi napotnice pooblaščene organizacije, ki opravlja dejavnost posredovanja dela dijakom in študentom v skladu s predpisi s področja zaposlovanja (Študentski servis). Izpodbijani ureditvi očitata neskladje z drugim odstavkom 14. člena Ustave, ker naj bi vzdrževane družinske člane, ki so hkrati prejemniki družinske pokojnine, omejevala tako pri ustvarjanju dohodkov iz naslova dela dijakov in študentov kakor tudi pri uveljavljanju posebne osebne davčne olajšave (t.i. študentske olajšave), ki se prizna le za dohodke iz naslova študentskega dela.
2. Pobudnika po vsebini izpodbijata prvi odstavek 107. člena ZDoh-1. Izpodbijana ureditev je med postopkom pred Ustavnim sodiščem z uveljavitvijo Zakona o dohodnini (Uradni list RS, št. 117/06 – ZDoh-2) prenehala veljati.
3. Ustavno sodišče praviloma presoja le veljavne predpise. Na podlagi drugega odstavka 47. člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) lahko presoja predpise, ki so med postopkom pred Ustavnim sodiščem prenehali veljati, če niso bile odpravljene posledice neustavnosti in nezakonitosti (prvi odstavek 47. člena ZUstS).
4. Ustavno sodišče je v sklepu št. U-I-174/05 z dne 13. 12. 2007 (Uradni list RS, št. 122/07) sprejelo stališče, da se tudi v primerih, ko se s pobudo zahteva presoja ustavnosti oziroma zakonitosti predpisa, ki je bodisi prenehal veljati že pred vložitvijo pobude bodisi po vložitvi pobude, pobuda lahko vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z
u
stavno pritožbo pod pogoji iz 50. do 60. člena ZUstS. Pobudnika nista izkazala, da sta pred vložitvijo pobude izčrpala pravna sredstva. Tako glede na razloge, navedene v sklepu št. U-I-174/05,
nista izkazala, da bi na podlagi morebitne ugoditve pobudi lahko dosegla odpravo posledic zatrjevane neustavnosti.
Zato je Ustavno sodišče pobudo zavrglo.
5. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnica in sodniki dr. Janez Čebulj, dr. Zvonko Fišer, mag. Miroslav Mozetič, dr. Ciril Ribičič in dr. Mirjam Škrk. Sklep je sprejelo soglasno.
Jože Tratnik
Predsednik